हसरत जयपुरी ने यूं तो बहुत से रूमानी गीत भी लिखे, लेकिन असल ज़िंदगी में अपनी पहली मुहब्बत हासिल नहीं कर पाएं। बचपन के प्यार ‘राधा’ को अपने प्यार का इज़हार नहीं कर सके, उन्होंने अपनी मुहब्बत को ख़त में लिखा लेकिन खत देने की हिम्मत नहीं कर पाए। बाद में राजकपूर ने खत में लिखे यह बोल ‘यह मेरा प्रेमपत्र पढकर तुम नाराज़ न होना’ का प्रयोग फिल्म ‘संगम’ में किया। फिल्म ‘मेरे हुज़ूर’ में हिंदी व बृजभाषा के मिश्रण से ‘झनक-झनक तेरी बाजे पायलिया’ गीत लिखा, जिसे पुरस्कृत किया गया।